  Майя Бывальцева 25-тӥ куартолэзе Москвалэн Кар Думаысьтыз депутатъёс Ижкарысь тодмо конструкторлы Михаил Калашниковлы синпелетэз Россилэн шоркараз пуктыны лэзизы. Со сярысь ивортэ муниципалитетлэн пресс-службаез. Лулчеберетъя но калыке ивортодэт вӧлмытонъя ӧрилэн кивалтӥсез Евгений Герасимов верамъя, синпелетэз Садовая-Каретная урамлэн сэрегысьтыз Оружейной скверын пуктозы. Монументэз ӝутон ужез ас вылаз басьтоз Россиысь ожгар историяя огазеяськон. Нырысь чакланъёсъя, синпелетэз лэсьтон, пуктон но интыез умоятон 35 миллион манет усёз. Тодэ вайытом, конструктор Михаил Калашников улонысь кошкиз 2013-тӥ арын 23-тӥ толсуре, солы 95 арес вал. Россиысь азьмурт Владимир Путин пуктэмъя, 2019-тӥ арын кунын конструкторлэн 100 ар тырмонэзлы сӥзем бадӟым ужрадъёс ортчозы. Тегъёс: Москва Россия МихаилКалашников синпелет  